Neurobion
Zdravim,mamina prekonala pasovy opar pred 3 rokmi,stale ma bolesti,mohla by skusit uzivat Neurobion?Dakujem
Dobrý deň,
ďakujeme za Vašu otázku.
Neurobion je liek obsahujúci tiamín (vitamín B1), pyridoxín (vitamín B6) a kyanokobalamín (vitamín B12). Môže sa užívať na zabránenie zníženiu hladín týchto vitamínov v tele alebo na liečbu nedostatku (keď telo nemá dostatok týchto vitamínov). Nízke hladiny vitamínu B1, B6 alebo B12 sa môžu častejšie vyskytovať u starších osôb alebo u pacientov s neurologickými ochoreniami, cukrovkou alebo ochoreniami tráviaceho traktu, ako sú zápalové ochorenia čriev alebo celiakálne ochorenia. Jeho užívanie môže byť z toho dôvodu na ťažkosti Vašej mamy prínosné. Tento liek sa však má používať iba na vyššie uvedených stavy alebo ochorenia (t.j. diagnóza bola potvrdená lekárom) a liečbu týmto liekom odporučil lekár. Okrem toho sa jedná o dlhodobý problém, preto Vám odporúčam sa obrátiť na lekára.
Prajem skorú úľavu od ťažkostí.
S pozdravom
PharmDr. Veronika Kiabová